Άποψη του Κόλπου του Κότορ.
Ο **Κόλπος του Κότορ** (σερβικά/μαυροβουνιακά: *Бока Которска/Boka Kotorska*), επίσης γνωστός ως **Μπόκα**, είναι ένας κόλπος της Αδριατικής Θάλασσας στο νοτιοδυτικό Μαυροβούνιο και μια γεωγραφική περιοχή συγκεντρωμένη γύρω από τον κόλπο.

Ο κόλπος κατοικείται από την αρχαιότητα και οι καλά διατηρημένες μεσαιωνικές πόλεις Κότορ, Ρίσαν, Τίβατ, Πέραστ, Πρτσάνι και Χέρτσεγκ Νόβι, μαζί με το φυσικό τους περιβάλλον, αποτελούν σημαντικά τουριστικά αξιοθέατα. Η Φυσική και Πολιτισμική-Ιστορική Περιφέρεια του Κότορ ανακηρύχθηκε Μνημείο Παγκόσμιας Κληρονομιάς της ΟΥΝΕΣΚΟ το 1979. Οι πολυάριθμες ορθόδοξες και καθολικές εκκλησίες και τα μοναστήρια προσελκύουν πολλούς θρησκευτικούς και πολιτιστικούς προσκυνητές.

Γεωγραφία
---------

Ο κόλπος έχει μήκος περίπου 28 χιλιόμετρα (17 μίλια) με ακτογραμμή μήκους 107,3 χιλιομέτρων (66,7 μίλια). Περιβάλλεται από δύο ορεινούς όγκους των Δειναρικών Άλπεων: το όρος Όργιεν στα δυτικά και το όρος Λόβτσεν στα ανατολικά. Το στενότερο τμήμα του κόλπου («Πέρασμα Βέριγκε»), μήκους 2.300 μέτρων, έχει πλάτος 340 μέτρα (1.120 πόδια) στο στενότερο σημείο του. Ο κόλπος είναι ένα ρία του εξαφανισμένου ποταμού Μπόκελι, ο οποίος περνούσε από τα οροπέδια του όρους Όργιεν.

Ο κόλπος αποτελείται από αρκετούς κολπίσκους, που ενώνονται από στενότερα κανάλια. Η είσοδος του κόλπου αποτελούσε μέρος ενός πρώην ποτάμιου συστήματος. Τεκτονικές και καρστερικές διαδικασίες οδήγησαν στη διάλυση αυτού του ποταμού. Έπειτα από έντονες βροχοπτώσεις, εμφανίζεται ο καταρράκτης της πηγής Σόποτ στο Ρίσαν και η Σκούρδα, μια άλλη γνωστή πηγή, που διασχίζει ένα φαράγγι από το Λόβτσεν.

Το εξώτατο μέρος του κόλπου είναι ο κόλπος του Τίβατ. Στη θαλάσσια πλευρά του βρίσκεται ο κόλπος του Χέρτσεγκ Νόβι, στην κύρια είσοδο του κόλπου του Κότορ. Οι σημαντικότεροι εσωτερικοί κόλποι είναι ο κόλπος του Ρίσαν στα βορειοδυτικά και ο κόλπος του Κότορ στα νοτιοανατολικά.

To Πέρασμα ή Στενό Βέριγκε αντιπροσωπεύει το στενότερο τμήμα του κόλπου και βρίσκεται ανάμεσα στο Ακρωτήριο της Αγίας Κυριακής και το Ακρωτήριο Οπάτοβο. Διαχωρίζει τον εσωτερικό κόλπο, στα ανατολικά του στενού, από τον κόλπο του Τίβατ.

Συλλογή εικόνων
---------------

* Ο Καθεδρικός Ναός του Κότορ στο Κότορ.Ο Καθεδρικός Ναός του Κότορ στο Κότορ.
* Οι νησίδες Άγιος Γεώργιος και Παναγία του Βράχου πλησίον του Πέραστ.Οι νησίδες Άγιος Γεώργιος και Παναγία του Βράχου πλησίον του Πέραστ.
* Η πόλη του Πέραστ.Η πόλη του Πέραστ.
* Ο Κόλπος του Κότορ από το Κάστρο του Αγίου Ιωάννη.Ο Κόλπος του Κότορ από το Κάστρο του Αγίου Ιωάννη.
* Άποψη λέοντα και του Κόλπου στο Πέραστ.Άποψη λέοντα και του Κόλπου στο Πέραστ.
* Αρχαίες οχυρώσεις στο Κότορ.Αρχαίες οχυρώσεις στο Κότορ.
* Πανοραμική φωτογραφία του Κόλπου.Πανοραμική φωτογραφία του Κόλπου.

Παραπομπές
----------

1. ↑  D Magaš. "Natural-Geographic Characteristics of the Boka Kotosdka Area As the Basis of Development". *Geoadria* Vol. 7 No. 1, Croatian Geographical Society and University of Zadar Department of Geography, Zadar, 2002, σελ. 53.
2. ↑
3. ↑
4. ↑
5. ↑
6. ↑
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Φεβρουαρίου 2020. Ανακτήθηκε στις 27 Απριλίου 2020.
8. ↑
9. ↑  D Magaš. "Natural-Geographic Characteristics of the Boka Kotosdka Area As the Basis of Development". *Geoadria* Vol. 7 No. 1, Croatian Geographical Society and University of Zadar Department of Geography, Zadar, 2002, σελ. 53.
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Αυγούστου 2020. Ανακτήθηκε στις 27 Απριλίου 2020.
11. ↑
12. ↑
13. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 27 Απριλίου 2020.
14. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Μαΐου 2019. Ανακτήθηκε στις 27 Απριλίου 2020.
15. ↑
16. ↑

Βιβλιογραφία
------------

* Ćirković, Sima (2004). *The Serbs*. Malden: Blackwell Publishing.
* Fine, John Van Antwerp Jr. (1991) [1983]. *The Early Medieval Balkans: A Critical Survey from the Sixth to the Late Twelfth Century*. Ann Arbor, Michigan: University of Michigan Press.
* Fine, John Van Antwerp Jr. (1994) [1987]. *The Late Medieval Balkans: A Critical Survey from the Late Twelfth Century to the Ottoman Conquest*. Ann Arbor, Michigan: University of Michigan Press.
* Popović, Svetlana (2002). «The Serbian Episcopal sees in the thirteenth century (Српска епископска седишта у XIII веку)». *Старинар* (51: 2001): 171-184. .
* Boka kotorska: Etnički sastav u razdoblju austrijske uprave (1814.-1918. g.), Ivan Crkvenčić, Antun Schaller, Hrvatski geografski glasnik 68/1, 51–72 (2006).

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κόλπος του Κότορ** |

Συντεταγμένες: 42°26′N 18°38′E﻿ / ﻿42.433°N 18.633°E﻿ / 42.433; 18.633

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235203550
* GND: 4382843-7
* NKC: ge138960

 |

 |